fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi nb de sv fi fi fi fi fi fi fi fi fi fi fi fi fi fi fi fi en en fi fi fi fi fi fi hu vo fi pt fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
Älykkäämpiä tuotteita ja | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Älykkäämpiä tuotteita ja kokonaisuuksia – entistä tehokkaammin tuotettuna
Älykkäämpiä tuotteita ja kokonaisuuksia – entistä tehokkaammin tuotettuna
​Digiteknologioiden kokeilu ja kehitys muuttavat tulevaisuuden tehtaat ja tuotantolaitokset eri näköisiksi kuin nykyään.
Valmistavassa teollisuudessa on edelleen paljon vanhaa infraa sekä toimintatapoja, mutta teknologian nopea eteneminen avaa monia uusia mahdollisuuksia suomalaisen teollisuuden uudistumiselle. Parhaillaan tutkimuslaitoksissa ja yrityksissä tarkastellaan esimerkiksi robotiikan, ainetta lisäävän valmistuksen (kuten 3D), digitaalisten teknologioiden ja –alustojen hyötyjä tuotannon modernisoinnissa ja kilpailukyvyn parantamisessa tulevaisuudessa.
-Robotit eivät korvaa ihmisiä kokonaan, vaan ne tulevat ihmistyön tueksi. Suuri muutos 2030-luvulla on ihmisen ja robotin yhteistyö, VTT:n tutkimuspäällikkö Riikka Virkkunen kuvailee.
Ihmisen rooli teollisuudessa muuttuu asiantuntijatyöksi: suunnitteluksi ja valvonnaksi, kun automaation ja robotiikan kehittymisen myötä tuotantorobotit voivat tarpeen mukaan päivittää itse itseään tai koko tehdas rullata etäohjauksessa.
Digitaaliset data-alustat luovat yrityksille myös uudenlaisia verkottumisen mahdollisuuksia.
-Tiedonkeruun ja -jaon tehostamisella voidaan sopeuttaa tuotantoa paremmin ennustettuun tilauskantaan tai räätälöidä sitä tehokkaasti käyttäjien tai loppuasiakkaiden yhä yksilöllisempien tarpeiden mukaan, Virkkunen kertoo.
Tämä on erityisen tärkeää, koska suomalaiset yritykset ovat tyypillisesti erikoistuneet ja tekevät pientä sarjaa. Lisäksi data-alustojen kautta voidaan pitää entistä tiiviimpää yhteistyötä kumppaneiden, asiakkaiden sekä muiden yritysten kanssa esimerkiksi palveluliiketoiminnan tehostamiseksi ja kasvattamiseksi.
Virkkunen nostaa digitalisaation ja innovaatioiden omaksumisen suomalaisen teollisuuden tulevaisuuden kilpailukykyvaltiksi.
-Tahtotilaa muutokseen on, mutta mukaan pitäisi saada enemmän suuria yrityksiä, joilla on pk-sektoria paremmat mahdollisuudet investointeihin ja kokeiluihin ja joilla on mahdollisuus integroida ketterät pienet yritykset mukaan.
Isommat ovatkin jo havahtuneet: muun muassa metalli- ja paperiteollisuudessa hyödynnetään jo monipuolisesti data-analyysiä tuotannon optimoinnissa, tuotannon laadun kohentamisessa sekä tilannetietoisuuden parantamisessa.
Kiertotalous tuo lisähaastetta yrityksille jatkossa. Materiaalien tunnistaminen, keräys ja kierrätys vaativat paljon, mutta niin vaatii myös tuotannon uudelleen järjestely, kun raaka-aineena onkin kierrätetty materiaali tai tuote. Virkkusen mukaan kiertotalouden innovaatioiden teollistaminen on lähivuosien suurimpia haasteita ja mahdollisuuksia.
-Tarkoituksena on suunnitella älykkäämpiä ja kestävän kehityksen mahdollistavia uudenlaisia ratkaisuja, joita tuotetaan tehokkaasti menetelmin, joita vielä ei ole olemassakaan. Tässä on VTT:n suuri haaste.
Uusiutuvat ja kierrätettävät materiaalit
Ketterä valmistus- ja tuotantoteollisuus
Teollisuuden kiertotalous ja ekosuunnittelu
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
VTT ja CITRIS (USA) strategiseen yhteistyöhön
Ruokakauppa tuottamaan hiilineutraalia kaukolämpöä – ratkaisu voisi muuttaa kaukolämpöverkot energiavarastoiksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022